སྤྱིར་ན་མི་ཞིག་གིས་ལོ་འཁོར་གཅིག་གི་ནང་དུ་ལོ་སར་ཐེངས་གསུམ་ལ་རོལ་པ་ཡིན་ནའང་ཁྲིམས་འགལ་ལྟ་བུའི་ཉེས་པ་ཡོད་པ་མ་རེད་མོད།ལོ་གཅིག་གི་ནང་དུ་ལོ་སར་ཡང་ཡང་བཏང་ཚེ་དགོད་བྲོ་བ་ཞིག་ནི་ཅིས་ཀྱང་རེད།དེར་མ་ཟད་མང་པོ་ཞིག་ནི་ལོ་སར་གཏོང་སྐབས་རྒྱས་རྒྱས་བྱེད་པ་ལ་དགའ་བོ་ཡོད་པས།གལ་ཏེ་ལོ་གཅིག་གི་ནང་དུ་ལོ་སར་ཐེངས་གསུམ་ལ་བཏང་བ་ཡིན་ན་དེ་ནི་དགོས་པ་མེད་སར་དཔལ་འབྱོར་གྱི་འཕྲོ་བརླག་བཏང་བ་ཡིན་པས་ལེགས་པོ་ཞིག་ནི་ངེས་པར་དུ་མིན་ནོ།།དེའི་ཕྱིར་མ་ནས་དཔལ་འབྱོར་གྱི་རྨང་གཞི་ཞན་པའི་ང་ཚོས་ལོ་གཅིག་གི་ནང་དུ་ལོ་སར་ཐེངས་གསུམ་བཏང་ན་མི་འགྲིག་པར་མ་ཟད་ཐེངས་གཉིས་ལ་གཏོང་བའང་མི་འགྲིག་པས།ཆེས་འོས་ཤིང་འཚམས་པ་ནི་ལོ་གཅིག་གི་ནང་དུ་ལོ་སར་ཐེངས་གཅིག་གཏོང་བ་ཉིད་ཡིན་ནོ།།